
Ingyenes tulajdonba adásról


amely létrejött egyrészről Martfű Város Önkormányzata (cím: 5435 Martfű, Szent István tér 1) képviseli: Dr. Papp Antal polgármester) – mint  Átadó – másrészről 

a Szolnoki Kistérség Többcélú Társulása Gyermekjóléti és Szociális Szolgáltató Központ (cím: 5085 Rákóczifalva, Kossuth Lajos út 13.) képviseli: Holoveczné Sípos Erika, mint Átvevő,

együttes említésük esetén: Felek, között az alulírott helyen és időben a következő feltételek mellett:

Az Önkormányzati vagyonnal való felelős gazdálkodás, annak kezelése, hasznosítása a nemzeti vagyonról szóló 2011. évi CXCVI. törvényben (továbbiakban: Nvtv.) foglaltak szerint és a hatályos jogszabályi előírások alapján történhet. 


1. Felek megállapodnak abban, hogy az Átadó 2016. január 01. napján örökre és visszavonhatatlanul – a jelen szerződés  4.1. pontjában foglaltak figyelembe vételével – ingyenesen az Átvevő tulajdonába adja az Átadó kizárólagos tulajdonában lévő martfűi, belterületi 349/47. hrsz- ú, Martfű, Mártírok útja 4.  szám alatti 226 m2 nagyságú  iskola és udvar megnevezésű, ingatlanrész jelen szerződés 1. sz. mellékletét képező lista szerinti kisértékű ingó vagyontárgyait (továbbiakban: ingók) a  Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában, valamint a szociális igazgatásról és szociális ellátásokról szóló 1993. évi III. törvény 57.§ (1) bekezdés c), d), j) pontjában meghatározott szociális szolgáltatások közfeladat ellátásának céljából. 


2. A nemzeti vagyonról szóló 2011. évi CXCVI. törvény 13. § (3) bekezdése értelmében a nemzeti vagyonba tartozó leselejtezett tárgyi eszközt - amennyiben az a közfeladat ellátásához nem szükséges - a tulajdonosi joggyakorló ingyenesen átruházhatja.

3. Felek kijelentik, hogy az általános forgalmi adóról szóló – többször módosított – 2007. évi CXXVII. törvény (továbbiakban: ÁFA törvény) 2. § és 5. §- ai alapján Átadó és Átvevő adóalanyok. 

3.1. Felek kijelentik, hogy az ingók térítésmentes tulajdonba adása az ÁFA törvény 87.§ b) pontja alapján adómentes.

4. Felek megállapodnak abban, hogy az ingók térítésmentes tulajdonba adására a Polgári Törvénykönyvről szóló 2013. évi V. törvény rendelkezéseit alkalmazzák a jelen szerződésben foglalt eltérésekkel:

5. Felek megállapodnak abban, hogy a térítésmentesen Átvevő részére átadott ingók az általa kizárólagos rendeltetésszerű használatával együtt járó javítási, felújítási fenntartási, karbantartási, üzemeltetési munkák elvégzése, az ebből eredő kiadások megfizetése, továbbá az ingókkal kapcsolatos összes kötelezettség ellátása az Átvevő felet terheli és melyeket Átadóra nem háríthatja át, valamint a továbbiakban semmilyen nemű anyagi és egyéb követeléssel nem él az Átadó felé.

6. Felek megállapodnak abban, hogy Átvevő az átvett ingókat az 1. pontban körülírt közfeladatellátáshoz kapcsolódóan, rendeltetésszerűen köteles használni. 

7. A felek megállapodnak, hogy a jelen megállapodás tárgyát képező ingók tulajdonjogát az Átadó ingyenesen átadja az Átvevő részére, az Átvevő pedig az ingók átvételére köteles. 

8. Felek megállapodnak abban, hogy amennyiben az Átvevő a jelen szerződés bármely (vagy 5. és 6. pontban) rendelkezését megsérti, a sérelem bekövetkezése Átadó tudomására jutásának napján a térítésmentesen átadott dolgokat az Átadó visszakövetelheti, melyből eredően Átvevő semmilyen nemű anyagi és egyéb követeléssel nem élhet Átadó felé. 

9. Felek megállapodnak abban, hogy az átadott ingók elhasználódás, selejtté válása esetén az 1. pontban körülírt feladatellátási megállapodásban foglaltak teljesítéséhez a dolgok pótlásáról Átvevő a saját költségén köteles gondoskodni. 

10. Felek kijelentik, hogy a jelen szerződésben nem szabályozott kérdéseken a Polgári Törvénykönyvről szóló 2013. évi V. törvény szabályai és a nemzeti vagyonról szóló 2011. évi CXCVI. törvény rendelkezései az irányadók.

11. A Felek együttesen kijelentik, hogy a megállapodással kapcsolatban a jövőben esetlegesen felmerülő vitás kérdéseket elsősorban peren kívül kívánják rendezni. Jogvita esetére a felek hatáskörtől függően a Szolnoki Járásbíróság, illetve a Szolnoki Törvényszék kizárólagos illetékességét kötik ki. 
	
12. A Felek jelen szerződést elolvasták, annak tartalmát és rendelkezéseit megismerték és megértették, és ezt követően, mint akaratukkal mindenben megegyezőt rendhagyólag írják alá. 



Martfű, 2015. december ……..                



……………………………………………                  ……………………………………….
Átadó	Átvevő 
képviseletében 	képviseletében
	Dr. Papp Antal - polgármester	                          Holoveczné Sípos Erika - intézményvezető	




